סקוט ספידמן

רוברט סקוט ספידמן (באנגלית: Robert Scott Speedman; נולד ב-1 בספטמבר 1975) הוא שחקן קנדי יליד-בריטניה. הוא ידוע בתפקידו בתור בן קובינגטון בסדרת הטלוויזיה "פליסיטי" ומסדרת סרטי האימה "מלחמת האופל", ובתור בארי "באז" בלקוול בסדרת דרמת הפשע "ממלכת החיות".

 ביוגרפיה 
ספידמן נולד בלונדון, אנגליה שבממלכה המאוחדת, להורים סקוטים נוצרים. אמו, מארי (לבית קמפבל) היא מורה בבית ספר יסודי ואלופה בריצה תחרותית בעברה, ואביו, רוי אנדרסון ספידמן (1944–1999) היה מנהל רכש בחנות כלבו.(2004-01-23). "In the fast lane". TheAge.com.au. Retrieved July 3, 2011."Scott Speedman Biography (1975–)". FilmReference.com. Retrieved July 3, 2011. אחותו, טרייסי, מתה מסרטן ב-8 בפברואר 2016. בגיל ארבע, הוא ומשפחתו היגרו לטורונטו, אונטריו שבקנדה. 

בנעוריו, ספידמן למד בתוכנית האתלטים המחוננים של בית הספר התיכון ארל הייג, על תקן שחיין תחרותי. כחבר בנבחרת השחייה הקנדית הצעירה, ספידמן התמקם במקום התשיעי במבחנים לאולימפיאדת ברצלונה (1992). לאחר שסבל מפציעה בצוואר זמן קצר לאחר מכן נאלץ לעזוב את השחייה. כדי למצוא מוקד חדש מחוץ לאתלטיקה, ספידמן התעניין במשחק. הוא המשיך ללמוד באוניברסיטת טורונטו ובאוניברסיטת יורק משחק (שתיהן שוכנות בקנדה).

 קריירה 
בשנת 1995 ניסה ספידמן להתמודד לתפקיד רובין בסרט "באטמן לנצח", אשר לוהק באותה עת בטורונטו. לבסוף, לוהק לתפקיד זה השחקן האמריקאי כריס אודונל. אולם האודישן העניק לספידמן את החשיפה לה היה זקוק, והוא החל לעבוד עם סוכן שחקנים והחל באודישנים לתפקידי טלוויזיה וקולנוע קנדיים.

ספידמן ערך את הופעת הבכורה שלו בטלוויזיה בשנת 1995, והופיע בפרק בסדרה "קונג פו: האגדה נמשכת", ואחריו שיחק בתפקיד חוזר בסדרה "ננסי דרו" באותה שנה. 

לאחר שהופיע במספר תפקידים קטנים בטלוויזיה, החליט ספידמן לעבור לניו יורק ללמוד זמן קצר בבית הספר למשחק "Neighborhood Playhouse School of the Theatre" לפני שנשר וחזר הביתה לטורונטו. 

בשנת 1998 הגיעה הפריצה הגדולה שלו כשהוא קיבל שיחת טלפון מסוכן ליהוק אמריקאי שרצה שהוא יבצע אודישן לסדרה חדשה בשם "פליסיטי". ספידמן לוהק לתפקיד ראשי בסדרה וזכה לשבחים רבים על משחקו. זמן קצר לאחר שהשתתף בסדרה החל ספידמן לקבל הצעות לתפקידים נוספים. בשנת 2000 ספידמן לוהק לתפקיד של בילי האנן לצדה של גווינת' פלטרו בסרט "דואט".

בשנת 2002 הוא לוהק לתפקיד הראשי הראשון שלו, כשהוא מגלם בלש משטרת לוס אנג'לס חסר ניסיון שנתפס ברשת של שחיתות, מול קורט ראסל, בסרט "כחול מושחת". לאחר מכן, ספידמן שיחק את בעלה של אישה חולה סופנית (שרה פולי) בסרט הדרמה "החיים בלעדיי". ספידמן זכה ב"פרס גולדן וויב" על משחקו בסרט.

בשנת 2003, ספידמן כיכב מול קייט בקינסייל בסרט המותחן העל טבעי "מלחמת האופל". ספידמן על משחקו בסרט זכה בפרס סאטורן. לאחר מכן שיחק לצד ג'יימס מרסדן במותחן "היום ה-24" ולצד אייס קיוב ב"טריפל איקס 2". עם הצלחתו של הסרט "מלחמת האופל" הראשון, ספידמן חזר על תפקידו כ"מייקל קורבין" בסרט ההמשך, "משחקי האופל: אבולוציה" משנת 2006.ימין|ממוזער|ספידמן בפסטיבל הסרטים הבינלאומי בטורונטו, 2000הוא הופיע לצד וילם דפו בסרט "Anamorph" ועם וס בנטלי ב"וירדסוויל". ספידמן כיכב גם עם ליב טיילר בסרט האימה "הזרים" בשנת 2008, ולצידה של רייצ'ל בלאנשארד בדרמת המסתורין "Adoration" שביים אטום אגויאן.
ממוזער|ספידמן בבכורת הסרט "הסיפור על פי בארני", 2011
ביולי 2009 פורסם כי ספידמן אמור לככב לצד דסטין הופמן,  בסרט "הסיפור על פי "בארני". ההפקה החלה באוגוסט 2009, והצילומים התקיימו ברומא, ניו יורק וקנדה. ספידמן כיכב גם במערבון העצמאי "The Rites Ransom Pride" לצד ליזי קפלן ודוויט יואקם.

ביוני 2013 שיחק בהפקת HBO של ראיין מרפי בשם "Open" לצד וס בנטלי. בשנת 2014 הוא השתתף יחד עם ג'וליה סטיילס בסרט המותחן "מתוך האפלה". הוא כיכב בסרטים עצמאיים שונים כמו "יחפה", "שבויה" ו"The Monster".

בשנים 2016–2018 הוא שיחק בתפקיד בארי "באז" בלקוול ,בסדרת דרמת הפשע של רשת TNT "ממלכת החיות" עד לפרק הראשון של עונה 3. 

בשנת 2018 שיחק בתפקיד אורח בדרמה הרפואית "אנטומיה של גריי" של רשת ABC, בתפקיד ד"ר ניק מארש. ב-2021 הצטרף ספידמן לצוות השחקנים הראשי בעונה ה-18 של הסדרה. 

באוקטובר 2020 פורסם כי ספידמן לוהק לתפקיד החוזר של מת'יו אנגלר בעונה השלישית של הסדרה "את" בהפקת נטפליקס.

 פילמוגרפיה 
 קולנוע 
 שנה סרט תפקיד הערות 1997 Kitchen Party  סקוט 2000 דואט בילי 2002 כחול מושחת (אנ') הבלש בובי קיו 2003 החיים בלעדיי דוֹן מלחמת האופל מייקל קורווין 2004 היום ה-24 טום 2005 טריפל איקס 2 קייל כריסטופר סטיל 2006 מלחמת האופל: אבולוציה מייקל קורווין 2007 Weirdsville דקסטר Anamorph  קרל אופנר 2008 Adoration טום הזרים ג'יימס הויט 2010 הסיפור על פי בארני בוגי The Last Rites of Ransom Pride גאולת כופר שכנים טובים ספנסר 2011 The Moth Diaries מר דייוויס Citizen Gangster אדווין אלונזו בויד (אנ') 2012 לא תשכח ג'רמי 2014 יחפה ג'יי וילר שבויה ג'פרי מתוך האפלה פול הרימן October Gale ויליאם 2016 המפלצת רוי 2019 סקנדל עירוני דייוויד 2021 המסע שלי עם האריסג'ק סינקלייר2022מקל מחודדואנס לירויפשעי העתידלאנג דוטרי2024המרתף ג'וןTBASunflower

טלוויזיה
 שנה סדרה תפקיד הערות 1995 קונג פו: האגדה נמשכת קאם נילסון פרק: "Goodbye Mr. Caine" ננסי דרו נד ניקרסון 5 פרקים Net Worth טירון סרט טלוויזיה של CBC Television 1996 צמרמורת השוטר מדיסון פרק: "Say Cheese and Die" A Brother's Promise: The Dan Jansen Story אנדי גייבלס סרט טלוויזיה של CBS Giant Mine ספאנקי ריגססרט טלוויזיה של CBC Television 1997 Dead Silence סטיבי קרדיסרט טלוויזיה של HBO What Happened to Bobby Earl? סטיב טלברטסרט טלוויזיה של LMN Every 9 Seconds גרגסרט טלוויזיה של NBC 1998 Rescuers: Stories of Courage: Two Couples פטריקסרט טלוויזיה של שואוטיים 1998–2002 פליסיטי בן קובינגטון תפקיד ראשי (4 עונות); 84 פרקים 2012–2013 מפלט אחרון סם קנדל תפקיד ראשי; 13 פרקים 2016–2018;
2022 ממלכת החיות בארי "באז" בלקוול תפקיד ראשי (עונות 1–3)
תפקיד אורח (עונה 6); 26 פרקים  2018;
2021–2024 האנטומיה של גריי ד"ר ניק מארש תפקיד אורח (עונות 14&21)
תפקיד ראשי (עונות 18–20); 37 פרקים 2021 את מת'יו אנגלר 9 פרקים2024Teacup ג'יימס צ'נוות'תפקיד ראשי; 8 פרקים

קישורים חיצוניים

 הערות שוליים 

קטגוריה:שחקני קולנוע וטלוויזיה קנדים
קטגוריה:בוגרי אוניברסיטת טורונטו
קטגוריה:בוגרי אוניברסיטת יורק
קטגוריה:מהגרים מבריטניה לקנדה
קטגוריה:קנדים ממוצא סקוטי
קטגוריה:קנדים שנולדו ב-1975